Энтони Ужа

Энтони Ужа (; 1990 оны аравдугаар сарын 14, Угбоколо) —  Нигерийн хөлбөмбөгчин, Германы «Вердер» болон Нигерийн шигшээн довтлогч.

Замнал
2011 оны нэгдүгээр сар, Английн III лигийн «Суиндон Таун», «Саутхемптон» багуудын саналаас татгалзсан Ужа наймааны цонх хаагдах өдөр Испанийн Ла лигийн «Реал Мальорка» багийн саналыг татгалзаад Норвегийн «Лиллестрём» багийн саналыг зөвшөөрчээ. Чингээд 2011 оны гуравдугаар сарын 3-нд улирлын анхны тоглолтондоо «Стабекийн» эсрэг (7:0) дөрвөн гоол оруулжээ. Улирлын төгсгөлд 42 гараанд 32 гоолдон Данийн «Кобенхавн», «Брённбю» зэрэг олон багийн саналд дарагдсан түүнийг Германы «Майнц 05» олзуурхан хоёр улирлын гэрээ байгуулж амжжээ. «Майнц» төдий л идээшээгүй Ужаг 2012 оны зун «Кёльнд» зээлэв. 2012/2013 болон 2013/2014 онд багаа чирсээр Бундеслигт дэвшүүлсэн гавяатан бол чадварлаг довтлогч Ужа байлаа. Тэр энэ хугацаанд «Кёльний» 68 тоглолтонд 24 бөмбөг айлын хаалганд хийснээр 2014/2015 онд дээд лигт багийн гол ачааг нэр төртэй үүрэх болов. «Вердер» 2015 оны тавдугаар сарын 5-нд Ужаг дөрвөн жилийн гэрээгээр элсүүлсэнээ мэдэгдэв.

2013 онд Нигерийн шигшээ Холбоодын цомд түүнийг оролцуулахаар шийджээ.

 Лавлах холбоос 

 Гадны холбоос 
 Профайл - fussballdaten.de
 Профайл - altomfootball.no

Ангилал:Нигерийн шигшээ багийн хөлбөмбөгчин
Ангилал:Хөлбөмбөгийн довтлогч
Ангилал:Лиллестрём багийн тоглогч
Ангилал:Майнц 05 багийн тоглогч
Ангилал:Кёльн багийн тоглогч
Ангилал:Вердер Бремен багийн тоглогч
Ангилал:Нигеричүүд
Ангилал:1990 онд төрсөн